Абрыдлая праца — надта папулярны сюжэт. Узгадайма хаця б кліп з ляніўцам і крывавай бойкай за магчымасць першым пайсці дахаты, альбо гісторыю пра тое, чым абарочваюцца дзіцячыя мары ці будні падчас дэпрэсіі. Але гэты кліп, зрэжысіраваны стваральнікам культавай дзіцячай панк-перадачы, — бадай што самы драйвовы. Жанчыны бунтуюць. І не з абы якой прычыны: яны атрымліваюць менш за мужчын за тую самую працу, і прыйшоў час нарэшце нешта змяняць. Запрошаны госць — вакалістка Garbage Шырлі Мэнсан.